Diari Oficial de la Generalitat Valenciana


Sumari del DOGV 4001, del 17-05-2001 (2001/4344)

RESOLUCIÓ de 27 de desembre de 1999, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de València de 29 d'octubre de 1999, relatiu a la modificació núm. 2 de les Normes Subsidiàries de Villar del Arzobispo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4344


Data del document
:   27-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Villar del Arzobispo
    * pla d'urbanisme

RESOLUCIÓ de 27 de desembre de 1999, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de València de 29 d'octubre de 1999, relatiu a la modificació núm. 2 de les Normes Subsidiàries de Villar del Arzobispo. [2001/4344]
  
Atés que s'han esmenat les deficiències a què es refereix l'Acord de la Comissió Territorial d'Urbanisme de 29 d'octubre de 1999, relatiu a la modificació núm. 2 de les Normes Subsidiàries de Villar del Arzobispo, i de conformitat amb el que ordena la resolució del director general d'Urbanisme i Ordenació Territorial de data 27 de desembre, per la qual es declara definitivament aprovada la dita modificació, es procedeix a la publicació del citat acord:
  
«La Comissió Territorial d'Urbanisme de València, en sessió del dia 29 d'octubre de 1999, va adoptar l'acord següent:
  
Vist l'expedient remés per l'Ajuntament de Villar del Arzobispo referit a la modificació núm. 1, 2 i 3 de les Normes Subsidiàries de Planejament de Villar del Arzobispo, a l'efecte de la seua aprovació definitiva, i de conformitat amb els següents:
  
Antecedents de fet
  
Primer
  
El projecte de les modificacions núm. 1, 2 i 3 es va sotmetre a informació pública mitjançant Acord del ple Municipal, en sessió del 17 de maig de 1999. En el citat acord s'establia que una vegada transcorregut el pertinent període d'informació pública sense que es presentaren al·legacions contra el projecte es considerarien provisionalment aprovades les modificacions sense necessitat que la corporació local adoptara un nou acord, ja que no s'han presentat al·legacions. L'expedient té entrada en el Registre de la Comissió Territorial d'Urbanisme de València el 14 de setembre de 1999.
  
Segon
  
El projecte de modificació consta d'una breu descripció dels antecedents i d'una memòria justificativa en totes elles; així com de plans d'informació i d'ordenació en les modificacions núm. 1 i 2, i en la modificació núm. 3, fotocòpia de l'article de les ordenances afectat junt amb el nou text d'aquest.
  
Tercer
  
L'objecte de la modificació núm. 1, que afecta sòl urbà, tracta de corregir un suposat ?error de dibuix- en el pla d'alineacions i rasants que afecta les alineacions dels carrers de Sot de Chera i Losa del Obispo.
  
La finalitat de la modificació és mantenir la trama urbana d'un xicotet barri -conformat per uns quants carrers xicotets entre els qual es troben els carrers Sot de Chera i Losa del Obispo, connectats amb altres més amples com l'avinguda de Castellar i l'avinguda de la Diputació- tal com estava en l'antic Pla Comarcal. En les normes subsidiàries vigents entre el carrer Sot de Chera i Losa del Obispo apareixen dos espais irregulars sense edificació (vials), que rodegen i aïllen les parcel·les 42 i 43 en les quals quedaria un edifici exempt en un barri d'edificació entre mitgeres que distorsiona la regularitat dels citats carrers des d'un punt de vista urbanístic i estètic.
  
- La modificació núm. 2 planteja una reclassificació de terrenys, situats en la partida de Las Suertes, de sòl apte per a urbanitzar a sòl no urbanitzable comú, amb la finalitat de construir una residència amb centre de dia per a minusvàlids, disminuïts físics i psíquics.
  
Les parcel·les objecte de la desclassificació són la 478, i de la 480 a la 482, del polígon 2, amb una superfície de 8.548 m², i constitueixen una xicoteta part de la resta de SAU.
  
La corporació local considera que els citats terrenys són idonis per a la construcció de la residència, atés que constitueixen un entorn tranquil amb bons accessos i pròxim al nucli urbà el que evitarà llargs desplaçaments. Es justifica la reclassificació de part del SAU com el mitjà més ràpid per a desenvolupar un projecte que cobrisca les necessitats peremptòries de la població.
  
- Finalment, la modificació núm. 3 afecta les condicions especifiques per a instal·lar en sòl no urbanitzable explotacions ramaderes (granges) que requerisquen obres permanents d'arquitectura (articles 5.1.8.1., apartat 6.c., de les normes urbanístiques).
  
La finalitat d'aquesta modificació és facilitar la instal·lació de granges no porcines al terme municipal ja que tenen un menor impacte en el medi.
  
Els paràmetres modificats suposen un augment del percentatge d'ocupació del terreny del 15% al 20% en edificacions d'una planta i del 7,5% al 10% en dues plantes. L'edificabilitat és de 0,20 m²/m², i s'estableix una distància a límits de 6 m. Finalment, es redueix la distància mínima de la construcció al límit de sòl urbà de 2 km a 1 km.
  
Quart
  
Villar del Arzobispo té les Normes Subsidiàries de Planejament, aprovades definitivament per la Comissió Territorial d'Urbanisme del 22 d'abril de 1997.
  
Cinqué
  
La Comissió Informativa de la Comissió Territorial d'Urbanisme de València, en sessió del 22 d'octubre de 1999, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la LRAU.
  
Segon
  
En relació amb la modificació núm. 1 que afecta en sòl urbà a les alineacions dels carrers Sot de Chera i Losa del Obispo, es va considerar inicialment la procedència de justificar, a efectes de l'aplicació de l'article 55.3 de la LRAU la compensació dotacional corresponent a l'increment d'aprofitament lucratiu que ocasionava la desaparició de part del vial i la possibilitat de construir en els solars resultants, o bé la seua inaplicabilitat.
  
A l'efecte, els representants municipals assistents a la Comissió Territorial d'Urbanisme efectuen una justificació, i s'adjunta un reportatge fotogràfic, mitjançant el qual s'acredita l'existència del citat error de dibuix, i de l'escassa entitat de l'increment d'aprofitament lucratiu, que manca de caràcter representatiu, per la qual cosa la present modificació queda finalment informada favorablement.
  
Tercer
  
La desclassificació de part del sòl apte per a urbanitzar a sòl no urbanitzable Comú si bé pot distorsionar el desenvolupament del sector i condicionar l'accés a aquest, està d'altra banda fonamentada en criteris socials i econòmics, per la qual cosa es considera que una desclassificació que inclou no sols les parcel·les proposades sinó també les confrontants, de manera que el seu límit nord discorreguera en línia recta paral·lela al límit actual del sector, no sols seria més coherent, sinó que facilitaria el compliment dels criteris de sectorització de l'article 20 de LRAU.
  
Quart
  
Respecte a la modificació núm. 3 que afecta les condicions específiques per a instal·lar en sòl no urbanitzable explotacions ramaderes que requerisquen obres permanents d'arquitectura, la nova redacció de l'article 3.5.0.8. apartat 6 punt c, suposa l'alteració dels paràmetres no sols de les granges no porcines, tal com s'estableix en la memòria justificativa, sinó de totes les explotacions ramaderes entre les quals s'inclouen les granges porcines. En la redacció del document de modificació no es diferencia entre unes i d'altres, per la qual cosa les noves condicions facilitarien la implantació de granges porcines, i és voluntat de la corporació Local arreplegada en la memòria justificativa que les granges porcines seguisquen mantenint els actuals paràmetres.
  
A l'efecte d'evitar un resultat contrari al que motivà la modificació plantejada s'haurà d'aclarir en l'article 3.7.7.6, apartat 6 c) les condicions o paràmetres constructius que regeixen per a les explotacions ramaderes i es diferencia entre les granges porcines i no porcines.
  
Cinqué
  
En l'expedient no consta que el document de modificació estiga diligenciat, per la qual cosa es requereix a la corporació local que esmene aquesta deficiència.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 I 39 de la LRAU, en relació amb els articles 9.1 I 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme en la sessió del dia 29 d'octubre de 1999, acorda aprovar definitivament la modificació núm. 1, supeditar l'aprovació definitiva de la modificació núm. 2 i suspendre la modificació núm. 3 de les Normes Subsidiàries de Villar del Arzobispo.
  
Una vegada esmenats els aspectes de la modificació núm. 2 per l'Ajuntament de Villar del Arzobispo, aquest procedirà a donar compte d'això al president d'aquesta Comissió el qual queda facultat, a l'empara del Decret 137/1990 de 30 de juliol, del Consell de la Generalitat, perquè ordene la publicació de l'Acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment del que s'ha fet.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.-
  
A la vista de tot allò que s'ha exposat, es considera aprovada definitivament la modificació núm. 2 de les Normes Subsidiàries de Planejament de Villar del Arzobispo.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'UN MES, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de desembre de 1999.- El director general d'Urbanisme i Ordenació Territorial: José María Benlliure Moreno.